สรุปภาวะตลาดต่างประเทศ ประจำวันที่ 29 เม.ย. 2563
         ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อค …
30 เม.ย. 2563

         ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ (29 เม.ย.) หลังจากนายเจอโรม พาวเวล ประธานธนาคารกลางสหรัฐ (เฟด) ให้คำมั่นว่าเฟดจะใช้เครื่องมือทุกอย่างเพื่อฟื้นฟูเศรษฐกิจและลดผลกระทบจากการแพร่ระบาดของไวรัสโควิด-19 นอกจากนี้ ตลาดยังขานรับข่าวดีจากบริษัท Gilead Sciences ซึ่งทำให้นักลงทุนมีความหวังเกี่ยวกับความคืบหน้าในการผลิตยารักษาโรคโควิด-19
          ดัชนีเฉลี่ยอุตสาหกรรมดาวโจนส์ปิดที่ 24,633.86 จุด พุ่งขึ้น 532.31 จุด หรือ +2.21% ขณะที่ดัชนี S&amp;P500 ปิดที่2,939.51 จุด เพิ่มขึ้น 76.12 จุด หรือ +2.66% ส่วนดัชนี Nasdaq ปิดที่ 8,914.71 จุด เพิ่มขึ้น 306.98 จุด หรือ+3.57%
         ตลาดหุ้นยุโรปปิดปรับตัวขึ้นเมื่อคืนนี้ (29 เม.ย.) โดยได้แรงหนุนจากข่าวความคืบหน้าในการผลิตยารักษาโรคโควิด-19 และการเปิดเผยผลประกอบการและแนวโน้มธุรกิจที่สดใสของบริษัทจดทะเบียนในยุโรปได้ช่วยหนุนตลาดขึ้นด้วย
          ดัชนี Stoxx Europe 600 เพิ่มขึ้น 1.75% ปิดที่ 347.06 จุด
          ดัชนี CAC-40 ตลาดหุ้นฝรั่งเศสปิดที่ 4,671.11 จุด เพิ่มขึ้น 101.32 จุด หรือ +2.22%, ดัชนี DAX ตลาดหุ้นเยอรมนีปิดที่ 11,107.74 จุด เพิ่มขึ้น 312.11 จุด หรือ +2.89% และดัชนี FTSE 100 ตลาดหุ้นลอนดอนปิดที่ 6,115.25 จุดเพิ่มขึ้น 156.75 จุด หรือ +2.63%
          ตลาดหุ้นลอนดอนปิดบวกเมื่อคืนนี้ (29 เม.ย.) โดยได้แรงหนุนจากข่าวความคืบหน้าเกี่ยวกับยารักษาโรคโควิด-19 และการพุ่งขึ้นของหุ้นกลุ่มธนาคารหลังการเปิดเผยผลประกอบการที่สดใส ได้ช่วยหนุนตลาดปรับตัวขึ้นด้วย
          ดัชนี FTSE 100 ตลาดหุ้นลอนดอนปิดที่ 6,115.25 จุด เพิ่มขึ้น 156.75 จุด หรือ +2.63%
          สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นเมื่อคืนนี้ (29 เม.ย.) โดยได้แรงหนุนจากตัวเลขสต็อกน้ำมันดิบของสหรัฐที่เพิ่มขึ้นน้อยกว่าคาดการณ์ รวมทั้งความหวังที่ว่า สหรัฐจะเปิดเศรษฐกิจเร็วกว่าที่คาดการณ์ไว้หลังมีความคืบหน้าในการผลิตยารักษาโรคโควิด-19
          สัญญาน้ำมันดิบ WTI ส่งมอบเดือนมิ.ย. พุ่งขึ้น 2.72 ดอลลาร์ หรือ 22% ปิดที่ 15.06 ดอลลาร์/บาร์เรล
          สัญญาน้ำมันดิบเบรนท์ส่งมอบเดือนมิ.ย. เพิ่มขึ้น 2.08 ดอลลาร์ หรือ 10.2% ปิดที่ 22.54 ดอลลาร์/บาร์เรล
          สัญญาทองคำตลาดนิวยอร์กปิดลบเมื่อคืนนี้ (29 เม.ย.) เนื่องจากรายงานความคืบหน้าเกี่ยวกับยารักษาโรคโควิด-19 และการที่ดัชนีดาวโจนส์ตลาดหุ้นสหรัฐพุ่งขึ้นอย่างแข็งแกร่งนั้น ทำให้นักลงทุนลดการถือครองทองคำในฐานะสินทรัพย์ที่ปลอดภัย และส่งผลให้สัญญาทองคำปิดในแดนลบติดต่อกันเป็นวันที่ 4
          สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 8.8 ดอลลาร์ หรือ 0.51% ปิดที่1,713.4 ดอลลาร์/ออนซ์
          สัญญาโลหะเงินส่งมอบเดือนพ.ค. ลดลง 1.3 เซนต์ หรือ 0.08% ปิดที่ 15.315 ดอลลาร์/ออนซ์
          สัญญาพลาตินัมส่งมอบเดือนก.ค. เพิ่มขึ้น 4 ดอลลาร์ หรือ 0.5% ปิดที่ 799.6 ดอลลาร์/ออนซ์
          สัญญาพัลลาเดียมส่งมอบเดือนมิ.ย. พุ่งขึ้น 38.70 ดอลลาร์ หรือ 2.1% ปิดที่ 1917.40 ดอลลาร์/ออนซ์
          ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้(29 เม.ย.) หลังจากที่ประชุมธนาคารกลางสหรัฐ (เฟด) มีมติคงอัตราดอกเบี้ยที่ระดับ 0.00-0.25% และยืนยันว่าจะยังคงตรึงอัตราดอกเบี้ยที่ระดับดังกล่าวต่อไปจนกว่าเศรษฐกิจสหรัฐจะฟื้นตัว
          ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 106.59 เยน จากระดับ 106.85 เยน และอ่อนค่าเมื่อเทียบกับดอลลาร์แคนาดา ที่ระดับ 1.3898 ดอลลาร์แคนาดา จากระดับ 1.3986 ดอลลาร์แคนาดา แต่หากเทียบกับฟรังก์สวิสดอลลาร์สหรัฐแข็งค่าขึ้นแตะที่ระดับ 0.9755 ฟรังก์ จากระดับ  0.9740 ฟรังก์
          ยูโรแข็งค่าเมื่อเทียบกับดอลลาร์สหรัฐ ที่ระดับ 1.0870 ดอลลาร์ จากระดับ 1.0835 ดอลลาร์ ขณะที่เงินปอนด์แข็งค่าขึ้นสู่ระดับ 1.2450 ดอลลาร์ จากระดับ 1.2433 ดอลลาร์ และดอลลาร์ออสเตรเลียแข็งค่าขึ้นแตะที่ระดับ 0.6540 ดอลลาร์สหรัฐ จากระดับ 0.6499 ดอลลาร์สหรัฐ